770/2018

Útdráttur

Staðfestur var úrskurður héraðsdóms um að X skyldi sæta farbanni á grundvelli bliðar 1. mgr. 95. gr. laga nr. 88/2008 um meðferð sakamála og 15. gr. laga nr. 13/1984 um framsal sakamanna og aðra aðstoð í sakamálum.

Úrskurður Landsréttar

Landsréttardómararnir A-kk-nf E. J-kk-nf, Á-kk-nf H-kk-nf og R-kvk-nf H-kvk-nf kveða upp úrskurð í máli þessu.

Málsmeðferð og dómkröfur aðila

1 Varnaraðili skaut málinu til Landsréttar með kæru 14. október 2018, sem barst réttinum ásamt kærumálsgögnum næsta dag. Kærður er úrskurður Héraðsdóms Reykjavíkur 11. október 2018, í málinu nr. R[…]/2018, þar sem varnaraðila var gert að sæta farbanni á meðan framsalsmál hans er til meðferðar hjá íslenskum stjórnvöldum, og eftir atvikum dómstólum, þó eigi lengur en til fimmtudagsins 6. desember 2018 klukkan 16. Kæruheimild er í llið 1. mgr. 192. gr. laga nr. 88/2008, um meðferð sakamála.

2 Varnaraðili krefst þess aðallega að hinn kærði úrskurður verði felldur úr gildi en til vara að farbanni verði markaður skemmri tími. Þá er krafist kærumálskostnaðar.

3 Sóknaraðili krefst staðfestingar hins kærða úrskurðar.

Niðurstaða

4 Eins og fram kemur í hinum kærða úrskurði var ákvörðun dómsmálaráðuneytisins um framsal varnaraðila til Póllands 11. júlí 2018 ógilt með úrskurði Landsréttar 9. október síðastliðinn í máli nr. […]/2018. Úrskurðurinn var á því reistur að niðurlag 1. mgr. 10. gr. laga nr. 13/1984, um framsal sakamanna og aðra aðstoð í sakamálum, hindraði framsal hans enda hafi hann sætt farbanni á grundvelli laga nr. 88/2008 þegar ákvörðun ráðuneytisins var tekin. Með bréfi dómsmálaráðuneytisins 10. október síðastliðinn var beiðni pólskra yfirvalda um framsal varnaraðila send ríkissaksóknara til meðferðar að nýju. Þar var óskað eftir því að nauðsynleg rannsókn færi fram í samræmi við fyrirmæli laga nr. 13/1984.

Varnaraðili sætir ekki lengur farbanni á grundvelli laga nr. 88/2008. Ógilding ákvörðunar ráðuneytisins 11. júlí 2018 kemur ekki í veg fyrir að framangreind beiðni um framsal varnaraðila verði tekin að nýju til meðferðar eins og gert hefur verið.

5 Við rannsókn vegna framsalsbeiðni má beita þeim þvingunaraðgerðum sem lög um meðferð sakamála heimila við rannsókn sambærilegra sakamála, sbr. 15. gr. laga nr. 13/1984. Krafa sóknaraðila um að varnaraðila verði bönnuð för frá Íslandi er reist á framangreindri lagaheimild, sbr. blið 1. mgr. 95. gr. og 100. gr. laga nr. 88/2008. Af framlögðum gögnum verður ekki annað ráðið en að varnaraðili sé undir rökstuddum grun um refsiverða háttsemi sem fangelsisrefsing er lögð við. Varnaraðili er […] ríkisborgari. Rannsókn pólskra yfirvalda beinist að ætlaðri aðild varnaraðila að stórfelldum fíkniefnabrotum og þátttöku í skipulagðri brotastarfsemi sem teygi anga sína til nokkurra Evrópuríkja. Þó að hann hafi töluverð tengsl við Ísland verður í þessu ljósi á það fallist að skilyrðum bliðar 1. mgr. 95. gr. laga nr. 88/2008 sé fullnægt þannig að skerða megi ferðafrelsi hans með því að banna honum að fara frá landinu meðan framsalsmál hans er til meðferðar. Ekki er efni til þess að marka farbanni hans skemmri tíma en kveðið er á um í úrskurði héraðsdóms. Því verður hann staðfestur.

6 Samkvæmt 2. mgr. 16. gr. laga nr. 13/1984 greiðist kærumálskostnaður úr ríkissjóði, þar með talin þóknun réttargæslumanns varnaraðila vegna meðferðar málsins fyrir Landsrétti, sem ákveðin verður að meðtöldum virðisaukaskatti eins og í úrskurðarorði greinir.

Úrskurðarorð:

Hinn kærði úrskurður er staðfestur.

Kærumálskostnaður greiðist úr ríkissjóði, þar með talin þóknun réttargæslumanns varnaraðila, S-kk-ef F-kk-ef lögmanns, 148.800 krónur.